ΚΑΝΟΝΙΣΜΟΣ (ΕΚ) αριθ. 2139/97 ΤΗΣ ΕΠΙΤΡΟΠΗΣ της 30ής Οκτωβρίου 1997 για καθορισμό των αποδόσεων σε ελιές και σε έλαιο για την περίοδο εμπορίας 1996/97 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΚ) αριθ. 1581/96 (2), και ιδίως το άρθρο 5 παράγραφος 2 πρώτο εδάφιο δεύτερη περίπτωση, τον κανονισμό (ΕΟΚ) αριθ. 2261/84 του Συμβουλίου, της 17ης Ιουλίου 1984, για τον καθορισμό των σχετικών κανόνων σχετικά με τη χορήγηση ενίσχυσης στην παραγωγή ελαιολάδου και στις οργανώσεις παραγωγών ελαιολάδου (3), όπως τροποποιήθηκε τελευταία από τον κανονισμό (ΕΚ) αριθ. 636/95 (4), και ιδίως τα άρθρα 18 και 19, Εκτιμώντας: ότι το άρθρο 18 του κανονισμού (ΕΟΚ) αριθ. 2261/84 προβλέπει ότι οι αποδόσεις σε ελιές και σε έλαιο που αναφέρονται στο άρθρο 5 παράγραφος 2 πρώτο εδάφιο δεύτερη περίπτωση του κανονισμού αριθ. 136/66/ΕΟΚ καθορίζονται κατά ομοιογενείς ζώνες παραγωγής, βάσει των στοιχείων που παρουσιάζονται από τα κράτη μέλη παραγωγής 7 ότι οι ζώνες παραγωγής έχουν οριοθετηθεί με τον κανονισμό (ΕΚ) αριθ. 2138/97 της Επιτροπής (5) 7 ότι δεδομένων των στοιχείων που έχουν ληφθεί, χρειάζεται να καθοριστούν οι αποδόσεις αυτές όπως προβλέπεται στο παράρτημα 7 ότι εντούτοις, βάσει μετέπειτα ελέγχων, ενδέχεται να χρειαστούν διορθώσεις των αποδόσεων αυτών που λαμβάνονται υπόψη στον προσδιορισμό του μέσου όρου των αποδόσεων που αναφέρεται στο σημείο 1 του άρθρου 17α του κανονισμού (ΕΟΚ) αριθ. 2261/84 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Για την περίοδο εμπορίας 1996/97, οι αποδόσεις σε ελιές και σε έλαιο, καθορίζονται στο παράρτημα. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Οκτωβρίου 1997.

[Source: multi_eurlex | Tokens: 1980]